Lisaks saiakestele-kookidele on soodsama hinnaga päevasupid- ja risotod-pastad ning väiksema pearoa mõõtu salatid. On ökomüslit ja mahejogurtit, omletti ja värskeltpressitud mahlu.  Kui supp, siis pigem püree- kui tükisupp, kui  salat, siis värskest toorainest, mitte koore-majoneesine hakktoode. Nii quiche'i kui ka pardifilee lisand oli värske põldkännakusalat, mida täiendasid kenasti fileeritud punased ja kollased apelsinisektorid, seemned ja kerge õlikaste. Koos salatiga sai quiche'ist ilus väike lõunaroog.